ยิ่งสูง-ยิ่งเสียว-อย่าเสี่ยง
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 21 เม.ย. 2554
19 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพฤหัสบดีที่ 21 เม.ย. 2554
...ตลาดแรงตีทะลุ 1,100 จุด ไปทำปิดสูงสุด 1,107.36 จุด พุ่ง 11.48 จุด หรือ 1.05% มูลค่าซื้อขาย 43,957 ล้านบาท 
...ต่างชาติซื้อ 1,520 ล้านบาท พอร์ต บล.ซื้อหนัก 1,104 ล้านบาท รายย่อยสถาบัน ชิงขาย
...อย่าย่ามใจเห็นตลาดวิ่ง แล้วนั่งมองฝันหวานตัวเลขกำไร จนลืมขายหุ้น หรือไม่ดูทิศทางเงินต่างชาติ ...ขายติดๆ กันเมื่อไร ต้องรีบไหวตัวให้ทัน อย่ามัวแต่คิดว่าหุ้นก่อนเลือกตั้งต้องวิ่ง ถ้าฝรั่งไม่อยู่ ไม่มีทางหุ้นวิ่ง อีกทั้งดัชนีสูงขนาดนี้เสียวจริงๆ 
...หุ้น ปตท. (PTT) กำลังจะวิ่งไปหาราคาสูงสุดเดิม 450 บาท ได้หรือไม่ ก่อนที่ “บิ๊กเสริฐประเสริฐ บุญสัมพันธ์” จะเกษียณเดือน ก.ย.นี้ หากราคาน้ำมันทะยานขึ้นไม่หยุด มีสิทธิเห็น... แต่อีกด้าน ปตท. ขาดทุนอ่วมจากการถูกสั่ง “อุ้ม” ราคาเอ็นจีวี ซึ่งต้นทุนแท้จริง 14-15 บาท แต่ราคาขายตอนนี้แค่ 8.5 บาท 
...แม่ลูก AGE (เอเซียกรีน) สงบนิ่งมานาน เป็นจังหวะเก็บเก็งกำไรก่อนโชว์ผลดำเนินงานไตรมาสแรกนี้ รับรองออร์เดอร์จากจีนไม่ผิดหวัง แล้ว “เสี่ย” ยังแจกไม่อั้นทั้งปันผลหุ้นเงินสด 
...พี พลัส พี (PLUS) ติดลมบนแต่วอลุมซื้อขายแห้ง แบบไม่ให้ใครตาม (ติด) ตั้งแต่ถือหุ้นใหญ่โรงพิมพ์ตะวันออก (EPCO) มีแต่รับๆ (ปันผล) และราคาซื้อหุ้นเทนเดอร์ที่ต่ำกว่ากระดาน
...ศึกชิงโซลูชั่น คอนเนอร์ (SLC) ยังไม่จบ ปล่อยให้รายใหญ่แย่งเก็บหุ้นคืน ส่วนรายย่อยที่ไม่มีหุ้น อย่าคิด แม้กระทั่งเฉี่ยวไปชน